वाळपयः खेळ आनी युवा वेव्हार खात्यान आयोजीत केल्ले सत्तरी तालुको चयलांचे शालेय फुटबाॉल सर्तींत वाळपयच्या युनिटी हायस्कुलान वाळपयच्याच अवर लेडी ऑफ लुर्डस हायस्कूल पंगडाक हारोवन वस्तादपण मेळयलें. सत्तरी तालुको खेळां अधिकारी दिलीप गांवकार हांच्या मार्गदर्शना खाला कोपर्डें मैदानार ही सर्त जाली.
 युनिटी हायस्कूल पंगडान लुर्डस हायस्कूल पंगडाक 5-4 गोलांनी हारयलें. जैतिवंत पंगडाक विद्यालयाचो मुख्याध्यापक आश्रफ खान तशेंच पालक- शिक्षक संघान परबीं भेटयल्यांत. सत्तरी तालुक्यांतल्या शालेय भुरग्यां मदीं खेळाची आतां आवड तयार जाल्या. तांका बरें प्रशिक्षण मेळ्ळ्यार ती खेळांत बरी प्रगती करपाक शकता अशें दिलीप गांवकार हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 